'Xejn mhu qed iżommna milli mmorru għand il-President, hemm proċess li jrid jieħu l-ħin tiegħu' - Thake David Thake jiħsaq illi lbieraħ intbagħat messaġġ ċar u Delia għandu jikkunsidra dan il-messaġġ
Huwa u ħiereġ mill-Parlament id-Deputat David Thake, meqjus bħala wieħed mid-Deputati kontra Adrian Delia qal illi lbieraħ il-Grupp Parlamentari tal-PN għadda messaġġ ċar u qal illi Delia għandu jikkunsidra li tilef il-maġġoranza fil-Grupp Parlamentari tiegħu. Thake sostna li m'għandu xejjn xi jgħid lit-tesserati li għamlu d-deċiżjonijiet tagħhom iżda qal illi l-pajjiż għandu bżonn politika nadifa "u oppożizzjoni li mhi kompromessa b'ebda mod." Mistoqsi x'qed iżommhom milli jmorru għand il-President tar-Repubblika, Thake qal li xejn mhu qed iżomm lil dawn is-19-il Deputat, iżda fakkar li kollox se jieħu l-ħin tiegħu. Ara x'ġara ilbieraħ hawn u l-eżitu tal-laqgħa hawnhekk Ara kif intlaqgħu d-Deputati Nazzjonalisti batta d-Dar Ċentrali kmieni dalgħodu hawnhekk Ara x'qalu votanti Nazzjonalisti li qalu illi jinsabu dizgustati hawnhekk Ara min mexxa 'l quddiem din i-rivolta politika kontra Adrian Delia hawnhekk